Valaste
Valaste on küla Ida-Viru maakonnas Toila vallas. Enne Eesti omavalitsuste haldusreformi 2017. aastal kuulus küla Kohtla valda. Külas voolab veerohkel ajal Valaste juga, mis on Eesti kõrgeim juga. Valaste küla on esmamainitud Taani hindamisraamatus (Uvalat). Teise maailmasõja ajal asus Valastes (Ontika külas) sakslaste Valaste 10,5 cm patarei. Kunagise Toila mõisa süda jääb Valaste küla territooriumile.